|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ &ΘΡΗΣΚΕΥΜΑΤΩΝΠΕΡΙΦΕΡΕΙΑΚΗ Δ/ΝΣΗ Π/ΜΙΑΣ & Δ/ΜΙΑΣ ΕΚΠ/ΣΗΣΑΝΑΤΟΛΙΚΗΣ ΜΑΚΕΔΟΝΙΑΣ ΘΡΑΚΗΣΓΡΑΦΕΙΟ ΣΧΟΛΙΚΩΝ ΣΥΜΒΟΥΛΩΝ Δ.Ε. ΚΑΒΑΛΑΣΠληροφορίες: ΣΧΟΛΙΚΗ ΣΥΜΒΟΥΛΟΣ ΠΕ05 ΣΧΟΛΙΚΗ ΣΥΜΒΟΥΛΟΣ ΠΕ06Διεύθυνση : Εθνικής Αντίστασης 20  Διοικητήριο  Καβάλα 65110Γραφείο: : 514/531Τηλ: : 2513503531/210622113/ 6945235715Email : sym05-kav@sch.gr sym06-kav@ sch.grΠληροφορίες Έυφημία Μαυρομμάτη Δρ Γκαντίδου Ευαγγελία | Καβάλα 01/03/2017Αρ. Πρωτ. : 1935Φ. 33.6  Προς :  Προς -Σχολικές μονάδες Π/μιας και Δ/μιας Εκπαίδευσης Καβάλας.(για εκπαιδευτικούς ΠΕ06 Αγγλικής Γλώσσας και ΠΕ05 Γαλλικής Γλώσσας)- Τους καθηγητές ΠΕ 05 Γαλλικής Γλώσσας Π/μιας και Δ/μιας Εκπαίδευσης Δράμας, Ξάνθης, Ροδόπης και Εβρου).(δια μέσου των Δ/σεων Π/μιας και Δ/μιας Εκπ/σης Καβάλας, Δράμας, Ξάνθης, Ροδόπης και Εβρου) |
|  | Κοιν: - Τμήμα Επιστημονικής και Παιδαγωγικής Καθοδήγησης Π/μιας και Δ/μιας Εκπ/σης ΑΜΘ- Διευθυντές/ντριες Δ/μιας Εκπαίδευσης Καβάλας, Δράμας, Ξάνθης, Ροδόπης και Εβρου)- Διευθυντές/ντριες Π/μιας Εκπαίδευσης Καβάλας, Δράμας, Ξάνθης, Ροδόπης και Εβρου) |

**Θέμα: Πρόσκληση Καθηγητών Αγγλικής και Γαλλικής Γλώσσας σε σεμινάριο.**

Οι Σχολικοί Σύμβουλοι Αγγλικής και Γαλλικής Γλώσσας Δρ.Γκαντίδου Ευαγγελία και Μαυρομμάτη Ευφημία διοργανώνουν επιμορφωτικό σεμινάριο μικτής μάθησης, εξήντα(60) επιμορφωτικών ωρών με θέμα:

**«Η παιδαγωγική και διδακτική αξιοποίηση των Εργαλείων WEB2.0 στην ξενόγλωσση τάξη»**

**Το σεμινάριο απευθύνεται:**

* **σε εκπαιδευτικούς Αγγλικής Γλώσσας Πρωτοβάθμιας και Δευτεροβάθμιας Εκπαίδευσης Καβάλας**
* **σε εκπαιδευτικούς Γαλλικής Γλώσσας Πρωτοβάθμιας και Δευτεροβάθμιας Εκπαίδευσης Καβάλας, Δράμας, Ξάνθης, Ροδόπης και Εβρου**

Στο σεμινάριο θα γίνουν δεκτοί 24 εκπαιδευτικοί(12 εκπαιδευτικοί Αγγλικής Γλώσσας και 12 εκπαιδευτικοί Γαλλικής Γλώσσας).

Οι εκπαιδευτικοί, οι οποίοι επιθυμούν να συμμετέχουν στο επιμορφωτικό πρόγραμμα θα πρέπει να υποβάλλουν αίτηση **από την Δευτέρα 06/03/2017 μέχρι την Τετάρτη 15/03/2017** στην διεύθυνση <https://goo.gl/forms/tWxkYOyFac0wX0TZ2>

 **Οι εκπαιδευτικοί, οι οποίοι ενδιαφέρονται μπορούν να ενημερωθούν για το επιμορφωτικό πρόγραμμα από την παρουσίαση του προγράμματος**

**ΠΑΡΟΥΣΙΑΣΗ ΕΠΙΜΟΡΦΩΤΙΚΟΥ ΠΡΟΓΡΑΜΜΑΤΟΣ**

**«Η παιδαγωγική και διδακτική αξιοποίηση των Εργαλείων WEB2.0 στην ξενόγλωσση τάξη»**

Μάρτιος- Απρίλιος 2017

Επιμορφωτικό πρόγραμμα καθηγητών Αγγλικής και Γαλλικής Γλώσσας μικτής μάθησης, διάρκειας εξήντα(60) επιμορφωτικών ωρών

**Υπεύθυνοι Επιμόρφωσης:**

-Δρ. Γκαντίδου Ευαγγελία, Σχολική Σύμβουλος ΠΕ06 Αγγλικών Καβάλας

-Μαυρομμάτη Ευφημία, Σχολική Σύμβουλος ΠΕ05, Γαλλικών ΑΜΘ.

**Επιμορφώτρια στις δια ζώσης συναντήσεις**: Δρ. Γκαντίδου Ευαγγελία, Σχολική Σύμβουλος ΠΕ06 Αγγλικών Καβάλας.

**Το αντικείμενο του επιμορφωτικού προγράμματος**

Τα Web 2.0, τα εργαλεία και οι διαφορετικοί τρόποι δημιουργίας υλικού και επικοινωνίας των χρηστών, δημιουργούν νέους τρόπους διευκόλυνσης της μάθησης με την χρήση νέων μεθοδολογικών πρακτικών και τεχνικών που θα κινητοποιούν το ενδιαφέρον των μαθητών.

Τα ερευνητικά δεδομένα αποδεικνύουν πως η χρήση των εργαλείων του WEB2.0 στην τάξη έχει ως αποτέλεσμα τη μάθηση και όχι απλά τη διδασκαλία, ο μαθητής αποκτά πρωταγωνιστικό ρόλο «χτίζοντας» τη μάθησή του και ο εκπαιδευτικός παύει να είναι αυθεντία και φωτοδότης και αναλαμβάνει πρωτοβουλίες για τη δημιουργία κλίματος ενεργητικής μάθησης. Επί πλέον ενισχύουν τη συνεργατικότητα και τη δημιουργικότητα των μαθητών.

Στο σχολείο του 21ου αιώνα, η ανάγκη ενσωμάτωσης αυτών των εργαλείων στην καθημερινή διδακτική πράξη είναι επιτακτική.

**Σε ποιους απευθύνεται**

Το επιμορφωτικό πρόγραμμα απευθύνεται σε εκπαιδευτικούς Πρωτοβάθμιας και Δευτεροβάθμιας εκπαίδευσης, που ενδιαφέρονται να ανακαλύψουν καινοτόμες, δημιουργικές και βιωματικές μεθόδους μετάδοσης της γνώσης. Η παρακολούθηση του προγράμματος προϋποθέτει την γνώση και χρήση των βασικών δεξιοτήτων των ΤΠΕ.

Στο πρόγραμμα μπορούν να συμμετέχουν εκπαιδευτικοί Πρωτοβάθμιας και Δευτεροβάθμιας Εκπαίδευσης ΠΕ06 Αγγλικής Γλώσσας της Περιφ. Ενότητας Καβάλας και εκπαιδευτικοί ΠΕ05 Γαλλικής Γλώσσας των Περιφερ. Ενοτήτων Καβάλας, Δράμας, Ξάνθης, Ροδόπης και Εβρου.

**Χρονική διάρκεια:** Το επιμορφωτικό σεμινάριο θα διεξαχθεί από τις 20 Μαρτίου 2017 έως τις 30 Μαΐου 2017.

**Δομή και περιεχόμενο του προγράμματος**

Κατά την διάρκεια του προγράμματος οι επιμορφούμενοι θα κληθούν να εφαρμόσουν εργαλεία για την ανάπτυξη δεξιοτήτων εκπαιδευτικού σχεδιασμού στον προφορικό και γραπτό λόγο (σχεδιασμού μαθησιακών δραστηριοτήτων και διδακτικών σεναρίων, δημιουργία γραπτών και προφορικών δοκιμασιών ) με τη χρήση των Νέων Τεχνολογιών.

Στη διάρκεια των 10 εβδομάδων εκπαίδευσης, οι επιμορφούμενοι θα χρησιμοποιούν το διαδίκτυο και την πλατφόρμα ηλεκτρονικής μάθησης <https://free.openeclass.org> στην οποία θα αναρτάται κάθε εβδομάδα το υλικό προς μελέτη και οι εργασίες, οι οποίες θα υποβάλλονται στην πλατφόρμα και θα αξιολογούνται από τους υπεύθυνους του προγράμματος. Παράλληλα θα υπάρχει χώρος δημοσίευσης των εργασιών για αλληλεπίδραση μεταξύ των εκπαιδευόμενων και ανταλλαγή απόψεων αλλά και επίλυσης προβλημάτων.

**Στόχοι του προγράμματος**

1. Η εκπαίδευση των συμμετεχόντων στη χρήση σύγχρονων διαδικτυακών εργαλείων που μπορούν να χρησιμοποιηθούν εύκολα για το σχεδιασμό και την υλοποίηση μαθημάτων στα οποία οι συμβατικές διδακτικές μέθοδοι θα ενισχύονται από νέα διδακτικά και παιδαγωγικά μέσα
2. Η ανάπτυξη της δεξιότητας του "εργαλειακού γραμματισμού web2.0, ώστε οι συμμετέχοντες να είναι σε θέση να αντιλαμβάνονται τη λειτουργία και τη φιλοσοφία κάθε εργαλείου και να επιλέγουν το καταλληλότερο για κάθε εκπαιδευτική δραστηριότητα που σχεδιάζουν.
3. Η ανάπτυξη της "ψηφιακής παιδαγωγικής", που θα είναι ευθυγραμμισμένη με τις ανάγκες των μαθητών της ψηφιακής εποχής.
4. Η γεφύρωση του τεχνολογικού χάσματος από τους μαθητές μας ώστε οι εκπαιδευτικοί να χρησιμοποιούν εργαλεία Web 2.0 για να σχεδιάζουν πρωτότυπα και ενδιαφέροντα μαθήματα.

**Η Μεθοδολογία Επιμόρφωσης**

 Οι επιμορφούμενοι θα έχουν στη διάθεση τους εκπαιδευτικό υλικό στο διαδίκτυο, ειδικά σχεδιασμένο με τη μέθοδο της εξ αποστάσεως εκπαίδευσης.

Η προτεινόμενη επιμόρφωση  στηρίζεται στη μεθοδολογία της εξ Αποστάσεως Εκπαίδευσης και  στις βασικές αρχές της Εκπαίδευση Ενηλίκων. Υποστηρίζεται από δύο προαιρετικές δια ζώσης επιμορφωτικές συναντήσεις, τις οποίες μπορούν να παρακολουθήσουν, όσοι από τους εκπαιδευόμενους αισθάνονται ότι χρειάζονται επί πλέον υποστήριξη από το παρεχόμενο διαδικτυακό υλικό.

 **Βεβαίωση Επιτυχούς Ολοκλήρωσης επιμορφωτικού προγράμματος**
Θα χορηγηθεί βεβαίωση παρακολούθησης του προγράμματος (60 επιμορφωτικών ωρών) σε όσους από τους συμμετέχοντες εκπονήσουν με επιτυχία το 80% των εργασιών.

 **Διαδικασία εγγραφής και επιλογής των επιμορφούμενων**

Το σεμινάριο μπορούν να παρακολουθήσουν 24 εκπαιδευτικοί(12 εκπαιδευτικοί Αγγλικής Γλώσσας και 12 εκπαιδευτικοί Γαλλικής Γλώσσας.

Οι εκπαιδευτικοί, οι οποίοι επιθυμούν να συμμετέχουν στο επιμορφωτικό πρόγραμμα θα πρέπει να υποβάλλουν αίτηση **από την Δευτέρα 06/03/2017 μέχρι την Τετάρτη 15/03/2017** στην διεύθυνση <https://goo.gl/forms/tWxkYOyFac0wX0TZ2>

 Εφόσον οι αιτήσεις συμμετοχής είναι περισσότερες από τον οριζόμενο αριθμό παρεχόμενων θέσεων επιμορφούμενων θα τηρηθεί σειρά προτεραιότητας σύμφωνα με την ημερομηνία υποβολής των αιτήσεων. Οι θέσεις θα κατανεμηθούν ισομερώς στις δύο ειδικότητες εφόσον υπάρχει ικανός αριθμός αιτήσεων στην κάθε ειδικότητα.

 Οι επιλεγέντες θα ειδοποιηθούν με ηλεκτρονικό μήνυμα για την συμμετοχή τους στο επιμορφωτικό πρόγραμμα στην ηλεκτρονική διεύθυνση που θα δηλώσουν στην αίτησή τους στις 16-3-2017 (δεν θα υπάρξουν τηλεφωνικές ενημερώσεις) **και θα πρέπει να απαντήσουν θετικά για την ισχύ της πρόθεσης τους να συμμετέχουν μέχρι τις 18-3-2017. Σε περίπτωση μη απάντησης θα καλύπτεται η θέση τους από τον επόμενο υποψήφιο.**

[**Υποβολή Αιτήσεων**](http://epimorfosi.org.gr/)**έως 15 Μαρτίου 2017.**

Το επιμορφωτικό πρόγραμμα δεν προβλέπει κάλυψη εξόδων μετακίνησης των επιμορφούμενων και πραγματοποιείται χωρίς δαπάνη για το δημόσιο.

Δρ. Γκαντίδου Ευαγγελία

Σχολική Σύμβουλος Αγγλικών Καβάλας

Μαυρομμάτη Ευφημία

Σχολική Σύμβουλος Γαλλικών ΑΜΘ